Anyhow, a no ongle eena dancehall dem a pree. One new literature magazine come out last month pon line name Pree. An di topic fi di first one a "Crossroads". It have een story an poem an interview. An nuff more tings fi sample an taste. All like di essay weh Kei Miller im write weh im call, 'The White Women and the Language of Bees'.

FIRE-BURN ESSAY

Hear weh di Guardian newspaper eena England write bout Kei: "An incendiary essay by the award-winning Jamaican poet Kei Miller that probed at white women writers' authority to speak for the Caribbean has been pulled from a new magazine after laying bare a long-festering anger in the islands' literary community."

'Probed'! Dat a di said same 'pree.' It come from Latin, 'probare', an it mean fi test. So Kei pree di white woman dem an dem no like it. But a no all a dem bex. Hear weh Diana McCaulay she write: "I'm acutely sensitive to male condescension and veiled insult, but I just didn't get what was disrespectful to women in Miller's essay. Then I saw a comment expressing outrage at his metaphorical field and the implicit comparison of women to turtles."

FAIYA-BON ESE

Ier we di Guardian nyuuspiepa iina Ingglan rait bout Kei: "An incendiary essay by the award-winning Jamaican poet Kei Miller that probed at white women writers' authority to speak for the Caribbean has been pulled from a new magazine after laying bare a long-festering anger in the islands' literary community."

'Probed'! Dat a di sed siem 'prii'. It kom fram Latin, 'probare', an it miin fi tes. So Kei prii di wait uman dem an dem no laik it. Bot a no aal a dem beks. Ier we Diana McCaulay shii rait: "I'm acutely sensitive to male condescension and veiled insult, but I just didn't get what was disrespectful to women in Miller's essay. Then I saw a comment expressing outrage at his metaphorical field and the implicit comparison of women to turtles."